Rádio Twist

Rádio Twist bola slovenská informačno-hudobná rozhlasová stanica zameraná na strednú generáciu, vysielajúca od 1. februára 1993 do 2. apríla 2006.

 Dejiny 
Twist založil v roku 1991 herec a podnikateľ Andrej Hryc spolu so sestrou Bohdanou Machajovou a jej vtedajším manželom Ľubošom Machajom. Od začiatku existoval ako akciová spoločnosť, Andrej Hryc vlastnil 25 %, manželia Machajoví 25 % a 50-percentný balík akcií vlastnili deti veľkopodnikateľa Jozefa Majského Eva Majská a Jozef Majský ml.Rádio VIVA, a.s. v konkurze. : RADIO TWIST, a.s. In:  Ľuboš Machaj (dlhoročný dramaturg a redaktor Československého a Slovenského rozhlasu a neskorší generálny riaditeľ RTVS) zároveň v rádiu 10 rokov pôsobil ako programový riaditeľ.

Počas mečiarizmu, špecificky počas pôsobenia tretej vlády Vladimíra Mečiara v rokoch 19941998, rádio zastrešovalo (spolu s denníkom SME, týždenníkom Domino fórum a od augusta 1996 aj TV Markíza) občianske a politické aktivity protimečiarovskej opozície a podľa niektorých názorov sa z neho stal „symbol nemanipulovaného spravodajstva a protipól spravodajstva [vtedajších] verejnoprávnych médií“. Andrej Hryc tiež v rádiu zamestnával umelcov, s ktorými verejnoprávne média pod kontrolou koaličných strán ukončili spoluprácu: „Ja som ich všetkých zamestnal v Twiste. Jaro Filip. Noga, Skrúcaný, Rasťo Piško, Andrasy, Vácvalová, Satinský. To všetko bolo u nás. Oni všetci títo ľudia boli povyhadzovaní zo Slovenského rozhlasu a zo Slovenskej televízie a ja som ich všetkých zobral do Twistu. Oni tam boli prikrytí pod veľkým mojich chrbtom a ja som dostával po chrbáte a chránil som ich. Všetci mali zákaz účinkovať v médiách. Nie naraz samozrejme, ale postupne. Oni neboli nikdy zamestnancami rádia ani televízie, oni povedali, tak táto relácia skončila, ďakujeme pekne. Stretneme sa nabudúce a my keď budeme chcieť, tak vás zavoláme. Nemáte nárok vôbec povedať päť slov. Dramaturgia rozhodla. Zrušila sa relácia. To je cenzúra, ale to im nedokážete, že to je cenzúra. Povedali, že nemajú peniaze.“

Po voľbách do NR SR v roku 1998, v ktorých tretiu Mečiarovu vládu vystriedala vláda Mikuláša Dzurindu, ustal politický tlak na rádio, postupne sa ale zhoršovala jeho ekonomická situácia. Dlhoročný investor Twistu Jozef Majský bol v roku 2000 obžalovaný z viacerých podvodov, podiely jeho detí odkúpil v roku 2002 Andrej Hryc a snažil sa pre rádio získať nových investorov. Problémy sa však stupňovali, spoločnosti hrozil bankrot, ktorý sa akcionári pokúšali odvrátiť aj pôžičkami, pričom Ľuboša Machaja priviedli pokusy o záchranu Twistu až k osobnému bankrotu. Kríza vyvrcholila výmenou vedenia v roku 2004.

V roku 2005 Twist odkúpila štvorica nových vlastníkov (Dušan Budzák, Róbert Bartoš, Milan Kodaj, Peter Roth) prostredníctvom spoločnosti SCAN Development, s.r.o. Ako investor po zmene vlastníkov figuroval mečiarovský privatizér a veľkopodnikateľ Vladimír Poór s väzbami na HZDS a neskôr SMER-SD. Spoločnosť aj stanicu noví vlastníci v roku 2006 premenovali na Rádio Viva a preformátovali na hudobné rádio zamerané na starších poslucháčov, pričom prebrali frekvencie a časť zamestnancov Twistu.

 Počúvanosť 
V roku 1998 počúvalo Twist 10 až 13 % poslucháčov, v roku 2005 bola počúvanosť približne 5,7 %. V Bratislavskom kraji bol Twist k roku 2001 štvrtý rok po sebe najpočúvanejšou rozhlasovou stanicou.

 Osobnosti a relácie 
Výber osobností, ktoré pôsobili v Rádiu Twist:

 Ocenenia 
 19952002: viacero ocenení v súťaži o najkreatívnejšiu reklamu Zlatý klinec v kategóriách inzercia, vonkajšia reklama a reklamná kampaň.
 1998: Concordia Press Award za prínos pre rozvoj demokracie a ľudských práv, pri príležitosti Dňa slobody tlače.
 2002: cena ISTRON v kategórii počin roka za rozhlasovú hru Pán prsteňov: Spoločenstvo prsteňa (v spolupráci so Slovenským rozhlasom).
 2004: cena ISTRON v kategórii počin roka za rozhlasovú hru Pán prsteňov: Návrat kráľa (v spolupráci so Slovenským rozhlasom).

 Vysielače 
Zoznam frekvencií a vysielačov, z ktorých prebiehalo terestriálne FM vysielanie Rádia Twist.

 Frekvencia  Mesto  Vysielač  Výkon (ERP)  Pozn. 88,1 MHz  Košice  Márovka   0,25 kW   88,5 MHz  Vranov nad Topľou  Chemko Strážske – komín   2 kW   91,1 MHz  Liptovský Mikuláš  Chopok   1 kW   91,1 MHz  Ružomberok  Úložisko   1 kW   92,7 MHz  Žilina  Zástranie – Straník I   0,8 kW   96,0 MHz  Lučenec  Detvianska Huta – Táňovo   5 kW   96,1 MHz  Praha  Bohnice   0,5 kW   96,2 MHz  Praha  Bohnice   1 kW   101,4 MHz  Rožňava  Dievčenská skala   1 kW   101,8 MHz  Bratislava  Kamzík   5 kW, 90 kW, 100 kW   104,8 MHz  Poprad  Hranovnica – Dubina   1 kW   104,9 MHz  Martin  Kľačianska Magura   2 kW   105,1 MHz  Banská Štiavnica  Sitno – rozhľadňa   1 kW, 10 kW   105,1 MHz  Banská Štiavnica  Sitno   20 kW   105,5 MHz  Trenčín  Nad oborou I   10 kW   105,8 MHz  Prešov  Šibená hora I   2 kW   106,6 MHz  Banská Bystrica  Vartovka   2 kW   106,6 MHz  Banská Bystrica  Panský diel   1 kW   106,6 MHz  Bratislava  Kamzík   3 kW  

 Poznámky 

 Referencie 

 Externé odkazy 
 Oficiálny web (archív, 2000)
 Pred 30 rokmi začalo vysielať Rádio Twist – článok na portáli Radia.sk (2023), ukážky vizuálu a zvučiek Twistu
 Nahrávky relácií na YouTube

Twist
Kategória:Vzniklo v 1991
Kategória:Vzniklo v 1993
Kategória:Zaniklo v 2006